# ZA OBJAVO 10. DECEMBRA 2024 OB 12.00H

**Mustang GTD prevozi krog v Nürburgringu hitreje kot kateri koli ameriški avtomobil**

* Mustang GTD je izpolnil obljubo, da bo na Nürburgringu dosegel čas pod sedmimi minutami, saj je krog 20,76-kilometrskega ‘zelenega pekla’ s 73 ovinki prevozil v 6:57,685
* Mustang GTD je šele šesti serijski športni avtomobil, ki je za prevožen krog uradno porabil manj kot sedem minut, in [po zapisih dirkališča v Nürburgringu](https://nuerburgring.de/info/nuerburgring/records/) peti najhitrejši v razredu serijskih športnih avtomobilov
* Izzivi, ki jih je ekipa Mustanga GTD morala premagati, da bi za krog na Nürburgringu potrebovali manj kot sedem minut, so predstavljeni v 13-minutnem dokumentarnem filmu *The Road to the Ring*, ki si ga je možno ogledati na spletni strani Ford.com, na YouTubu, Facebooku in drugih družbenih omrežjih

**Dearborn, Michigan, ZDA, 10. decembra 2024** – Znamenita nemška steza Nordschleife na Nürburgringu je zlati standard za razvoj športnih avtomobilov. Ford Mustang GTD modelnega leta 2025 je prvi avtomobil te ameriške znamke, ki je krog prevozil v manj kot sedmih minutah.

Dirk Müller, voznik ekipe Multimatic Motorsports, je z Mustangom GTD z 815 KM prevozil krog na progi, ki ji pravijo ‘zeleni pekel’, z uradno potrjenim časom 6:57:685. To je peti najhitrejši čas serijskega športnega avtomobila [po uradnih zapisih dirkališča v Nürburgringu](https://nuerburgring.de/info/nuerburgring/records/), Mustang GTD pa je šele šesto vozilo v tem razredu, ki se mu je uspelo spustiti pod mejo sedmih minut.

Doseženi čas je uresničil cilj, ki ga je ob predstavitvi Mustanga GTD avgusta 2023 postavil izvršni direktor Jim Farley.

“Ekipa, ki stoji za Mustangom GTD, je uporabila vse, kar smo se naučili v desetletjih na dirkališčih, in zasnovala Mustanga, ki se lahko kosa z najboljšimi superavtomobili na svetu,” je povedal Jim Farley, Fordov predsednik in izvršni direktor. “Ponosni smo, da smo prvi ameriški avtomobilski proizvajalec z avtomobilom, ki lahko Nürburgring prevozi v manj kot sedmih minutah, a še nismo zadovoljni. Vemo, da lahko z Mustangom GTD znatno izboljšamo doseženi čas. Vrnili se bomo.”

Uspeh Mustanga GTD na stezi v Nürburgringu je rezultat dela majhne, predane ekipe inženirjev in oblikovalcev, ki so dve leti neutrudno delali, da bi dirkalnik Mustang GT3 nadgradili v prvi superšportni Mustang v zgodovini. Ford je njihova prizadevanja pred bitko s časom v Nürburgringu zabeležil v 13-minutnem dokumentarnem filmu *The Road To The Ring*, ki opisuje izziv, dramo in vznemirjenje pri razvoju dirkalnika Mustang GTD.

Dokumentarec, ki si ga je možno ogledati na spletni strani Ford.com, na Fordovem kanalu na YouTubu in na Facebooku, prinaša vpogled v zakulisje testiranja Mustanga GTD, od kultnih ameriških dirkališč, kot je Sebring, do razvojnih srečanj na Nürburgringu. V njem sodelujejo Farley, Muller, glavni tehnični direktor Multimatica Larry Holt, glavni inženir programa Mustang GTD Greg Goodall in vodja oblikovanja Mustanga GTD Anthony Colard ter drugi člani Fordove in Multimaticove ekipe.

Mustang GTD predstavlja vrhunec Mustangove zmogljivosti in gradi na izkušnjah, pridobljenih s programoma Ford Performance Motorsports in Multimatic Motorsports Mustang GT3, zlasti glede aerodinamike in nastavitev za steze, kot je Nürburgring. Za Mustanga GTD ne veljajo pravila in predpisi dirkanja v prvenstvu GT3, ki prepovedujejo večino tehnologij, s katerimi je možno krog na Nürburgringu prevoziti v manj kot sedmih minutah.

To vključuje karbonsko-keramične zavore, aktivno aerodinamiko, tlačni polnilnik (supercharger) in polaktivno vzmetenje. Karoserija iz ogljikovih vlaken je znana iz dirk v prvenstvu GT3, in čeprav je bil Mustang GTD, ki je prevozil krog v manj kot sedmih minutah, v celoti serijski, je vseboval varnostno opremo za avtomobilske dirke, ki jo predpisuje dirkališče v Nürburgringu. Ta vključuje tekmovalni sedež s pettočkovnim varnostnim pasom in varnostno kletko.

# # #

***O družbi Ford Motor Company***   
*Ford Motor Company (NYSE: F) je globalno podjetje s sedežem v Dearbornu v ameriški zvezni državi Michigan, ki si prizadeva pomagati graditi boljši svet, v katerem se lahko vsak človek svobodno giblje in uresničuje svoje sanje. Načrt družbe Ford+ za rast in ustvarjanje vrednosti združuje obstoječe prednosti, nove zmožnosti in stalne odnose s strankami, da bi obogatili izkušnje teh strank in poglobili njihovo zvestobo. Ford razvija, proizvaja in trži inovativne, nadvse priljubljene poltovornjake, športne terence, gospodarska in osebna vozila ter razkošne modele vozil Lincoln, vse to pa dopolnjuje s povezanimi storitvami. Podjetje je v ta namen ustanovilo tri na uporabnike osredotočene poslovne segmente: Ford Blue, ki razvija legendarna vozila z motorji z notranjim zgorevanjem in hibridna vozila, Ford Model e, ki orje ledino z razvojem revolucionarnih električnih vozil in vgrajene programske opreme za stalno navzoče digitalne izkušnje za vse stranke in Ford Pro, ki komercialnim strankam pomaga preoblikovati in razširiti svoja podjetja z vozili in storitvami, prilagojenimi njihovim zahtevam. Poleg tega Ford zagotavlja finančne storitve prek podjetja Ford Motor Credit Company. V družbi Ford je po vsem svetu zaposlenih približno 175.000 ljudi. Za več informacij o Fordu ter Fordovih izdelkih in storitvah obiščite spletno stran corporate.ford.com.*

|  |  |  |
| --- | --- | --- |
| **Stik:** | Katja Hvala |  |
|  | Summit motors Ljubljana  +3861 25 25 116  [katja.hvala@summitmotors.si](mailto:katja.hvala@summitmotors.si) |  |
|  |  |  |